ചൂരത്തോട്

എറണാകുളം ജില്ലയിൽ കുന്നത്തുനാട് താലൂക്കിൽ കൂവപ്പടി ബ്ളോക്ക്പഞ്ചായത്തിൽ  വേങ്ങൂർ ഗ്രാമപഞ്ചായത്തിലെ ഒരു ഗ്രാമവും വാർഡുമാണ് ചുരത്തോട്. ഈ ഗ്രാമം പെരുമ്പാവൂർ നിയമസഭാ മണ്ഡലത്തിലും ചാലക്കുടി ലോക്സഭാ മണ്ഡലത്തിലും ഉൾപ്പെട്ടിരിക്കുന്നു. ചൂരത്തോട് തപാൽ ആസ്ഥാനം വേങ്ങൂരിലാണ് (പിൻ കോഡ് 683546). പാണംകുഴി, കണ്ണംപ്പറമ്പ്, വക്കുവള്ളി, അരുവപ്പാറ, പാണിയേലി, മുനിപ്പാറ, മേയ്ക്കപ്പാല, നെടുങ്ങപ്ര, ഇടത്തുരുത്ത്, വേങ്ങൂർ, പുതുമന, വക്കുവള്ളി, കൈപ്പള്ളി എന്നിവ ഈ ഗ്രാമത്തിനു സമീപത്തുള്ള മറ്റ് ഗ്രാമങ്ങളാണ്. ഗ്രാമവാസികളിൽ ഭൂരപക്ഷവും കർഷകരാണ്. ഇടതിങ്ങിയ മരങ്ങളും  പാറക്കെട്ടുകളും നിറഞ്ഞ ചൂരത്തോട് ഗ്രാമത്തിന്റെ പ്രധാന ഭാഗം ചെറിയൊരു കവലയാണ്.

 അവലംബം 

വർഗ്ഗം:എറണാകുളം ജില്ലയിലെ ഗ്രാമങ്ങൾ